**Pomoc pre Ukrajinu a jej obyvateľov**

Milí spoluobčania, určite sme všetci zhrození z toho, čo sa v posledných dňoch deje na Ukrajine a je zarážajúce, že sa takéto niečo deje v súčasnej spoločnosti v 21. storočí. Táto situácia nemôže nechať žiadneho rozumného človeka ľahostajným. Práve v takejto chvíli sa očakáva, že sa všetci zachováme ako ľudia a ako správni susedia.

Naša obec je pripravená pomôcť Ukrajine a jej obyvateľom. Našu finančnú či materiálnu pomoc budeme koordinovať spolu ZMOS-om, Ministerstvom vnútra SR a ďalším inštitúciami, aby táto pomoc bola adresná a zmysluplná.

Ak chcete pomôcť aj vy, tak môžete využiť nasledovné možnosti:

1/ **Ponuku na ubytovanie** pre obyvateľov Ukrajiny môžete nahlásiť aj na Ministerstve vnútra SR: tel. číslo: 02/4859 3312 a e-mail: [**pomocpreukrajinu@minv.sk**](https://www.dubravka.sk/sk/podujatia/pomocpreukrajinu@minv.sk).

Tieto kontakty slúžia aj na nahlasovanie materiálnej pomoci (detské plienky a strava pre deti, šatstvo, oblečenie, hygienické potreby, trvanlivé potraviny, atď.).

2./ Ak sa rozhodnete ponúknuť svoje súkromné ubytovanie, môžete tak urobiť priamo na stránke [**www.pomocpreukrajinu.sk**](http://www.pomocpreukrajinu.sk)**.**

3./ Humanitárnu pomoc pre Ukrajinu organizuje aj **občianske združenie Človek v ohrození**.

**Infolinka:**+421917239708 a **email:** [pomoc.ukrajina@clovekvohrozeni.sk](mailto:pomoc.ukrajina@clovekvohrozeni.sk). Ak chcete pracovať ako dobrovoľníci, môžete kontaktovať uvedené združenie: [**dobrovolnici.ukrajina@clovekvohrozeni.sk**](mailto:dobrovolnici.ukrajina@clovekvohrozeni.sk)

**4./ Ak chcete pomôcť finančným darom, tak môžete využiť zbierku organizovanú na webstránke** [**www.clovekvohrozeni.sk/humanitarna-pomoc/ukrajina/**](http://www.clovekvohrozeni.sk/humanitarna-pomoc/ukrajina/)

**Kontakt:** +421 948 292 829, [kristina.jedina@clovekvohrozeni.sk](mailto:kristina.jedina@clovekvohrozeni.sk).

**Ale rovnako máte možnosť využiť aj iné zbierky zverejnené na sociálnych sieťach a v médiách.**

Ďakujeme za vašu pomoc a spolupratričnosť s Ukrajinou a jej obyvateľmi.